A quina ciutat va néixer Núria Berengueras i Costa?
Núria Berengueras i Costa (Sant Feliu de Codines, 1955) Filla de Pelegrí Berengueras i Llobet de Castellterçol i Nuria Costa i Fuster de Barcelona, i casada amb Francesc Miralles membre del grup de rock dels anys 60 Los Salvajes, és una cantant d'havaneres catalana.
Va ser la primera dona a impulsar i liderar un grup d'havaneres català. L'any 1978 juntament amb Andreu Tura, Joan Colomer, Antoni Uyà van fundar el grup Quatre Veus de Granollers que poc temps després va passar a anomenar-se Núria Berengueras i Quatre Veus. A finals dels anys setanta, quan la presència de la dona en aquest gènere musical era gairebé inexistent, com a solista del grup,va introduir noves harmonies poc habituals.
Com a directora de Quatre Veus, ha actuat arreu de Catalunya i de l'Estat espanyol. Ha participat, entre altres festivals, en tres edicions de la Cantada de Calella de Palafrugell, en la Mostra de l'Havanera Catalana de Palamós, en la Cantada al Serrallo, des dels seus inicis i en la Mostra d'Havaneres de Granollers, de 1982 a 1992. A Salou, als anys vuitanta, el grup Quatre Veus va actuar davant de l'aleshores reina d'Espanya, Sofia de Grècia, i les infantes amb motiu del Certamen Internacional de Regates. El 1991 va participar en el Sant Jordy's Day de Tòquio i va actuar a l'Auditori Pau Casals de la ciutat nipona. El mateix any 1991 va crear l'espectacle Antologia de l'Havanera que es va poder veure a Teatre Condal el mateix any i el Teatre Goya de Barcelona. L'any 1998 Quatre Veus va celebrar el seu vintè aniversari en el marc de la Fira i Festes de l'Ascensió de Granollers. El concert, celebrat al Centre Cultural de la Fundació La Caixa, va ser enregistrat en un CD. Era la primera vegada que s'enregistrava un concert en directe en el món de l'havanera.
L'any 2000 Núria Berengueras i Quatre Veus va passar a anomenar-se Ultramar, integrat per Joan Ramon, Francesc Membrives i Àngel Riba. L'any 2003 van presentar el seu primer treball discogràfic, Homenatge a Ortega Monasterio, i el 2005, conjuntament amb Los Manolos, van presentar l'espectacle La ruta del rom, on es fusionava la rumba i les havaneres. L'any 2008 Ultramar va presentar el seu darrer treball Ronda Litoral.
El 14 de febrer de 2020 rebé el guardó Premi 2x4 de la Fundació Ernest Morató.
A Sant Feliu de Codines.